jkorsvik/nowiki_second_scrape_merged huggingface dataset:
Ferenc Németh

Ferenc Németh (født 4. april 1936), ungarsk sportsutøver som deltok i de olympiske leker 1960 i Roma.
Németh ble olympisk mester i moderne femkamp to ganger under Sommer-OL 1960 i Roma. Han vant den individuelle konkurransen foran sin landsmann Imre Nagy og Robert Beck fra USA. Han var også med på det ungarske laget som vant lagkonkurransen foran Sovjetunionen og USA. De andre på laget var Imre Nagy og András Balczó.


== OL-medaljer ==
1960  Roma -  Gull i moderne femkamp  Ungarn
1960  Roma -  Gull i moderne femkamp lag  Ungarn


== Referanser ==


== Eksterne lenker ==
(en) Ferenc Németh – Olympedia 
(en) Ferenc Németh – Sports-Reference (OL-resultater – arkivert)
András Balczó

András Balczó (født 16. august 1938), ungarsk sportsutøver som deltok i de olympiske leker 1960 i Roma, 1968 i Mexico by og 1972 i München.
Balczó ble olympisk mester i moderne femkamp under Sommer-OL 1960 i Roma. Han var med på det ungarske laget som vant lagkonkurransen foran Sovjetunionen og USA. De andre på laget var Imre Nagy og Ferenc Németh. Balczo ble nummer fire i den individuelle konkurransen.
Åtte år senere, under Sommer-OL 1968 i Mexico by, vant han en ny olympisk gullmedalje i lagkonkurransen i moderne femkamp sammen med Isván Moná og Ferenc Török. I den individuelle konkurransen kom han på andreplass bak svenske Björn Ferm.
Han ble olympisk mester individuelt i moderne femkamp under sommer-OL 1972 i München og lagkonkurransen ble det sølvmedalje. 


== OL-medaljer ==
 1960  Roma - Gull i moderne femkamp lag  Ungarn
 1968  Mexico by - Gull i moderne femkamp lag  Ungarn
 1972  München - Gull i moderne femkamp  Ungarn
 1968  Mexico by -  Sølv i moderne femkamp  Ungarn
 1972  München -  Sølv i moderne femkamp lag  Ungarn


== Referanser ==


== Eksterne lenker ==
(de) András Balczó – Munzinger Sportsarchiv 
(en) András Balczó – Olympedia 
(en) András Balczó – Sports-Reference (OL-resultater – arkivert) 
(en) András Balczó – databaseOlympics.com (arkivert)
Jonas L.A. (album)

Jonas L.A. er et soundtrack-album med Jonas Brothers, utgitt 20. juli 2010.
Albumet inneholder musikk fra TV-serien Jonas L.A.


== Sporliste ==
«Feelin' Alive»
«L.A. Baby (Where Dreams are Made of)»
«Your Biggest Fan» med China Anne McClain
«Critical»
«Hey You»
«Things Will Never Be the Same»
«Fall»
«Summer Rain»
«Drive»
«Invisible»
«Make It Right»
«Chillin' In the Summertime»
«Set This Party Off»


== Eksterne lenker ==
(en) Jonas L.A. på MusicBrainz 
(en) Jonas L.A. på Spotify 
(en) Jonas L.A. på AllMusic
Lines, Vines and Trying Times

Lines, Vines and Trying Times er et musikkalbum med Jonas Brothers. Albumet ble utgitt 17. juni 2009. Albumet lå 2 uker på VG-lista og endte med 25.-plass som beste plassering.


== Sporliste ==
«World War III»
«Paranoid»
«Fly With Me»
«Poison Ivy»
«Hey Baby»
«Before the Storm»
«What Did I Do to Your Heart»
«Much Better»
«Black Keys»
«Don't Charge Me for the Crime»
«Turn Right»
«Don't Speak»
«Keep It Real»


== Fakta ==
I begynnelsen av 2009 begynte brødrene å snakke om deres fjerde studioalbum. De sa ved flere anledninger at de hadde skrevet og spilt inn sanger siden «The Burnin' Up Tour»-turnéen. Den 11. mars 2009 annonserte Jonas Brothers at «Lines, Vines and Trying Times» ville bli gitt ut den 15. juni samme år. I et intervju med det amerikanske magasinet Rolling Stone, sa Nick Jonas at «Vi prøver å lære så mye vi kan, mens vi fortsetter med å vokse». Kevin fortsatte med å si «Alt i alt er det sånn at det fortsatt er de samme gamle Jonas Brothers, på en måte, men vi har med mer og mer musikk, og det inkluderer forskjellige instrumenter som kommer til å legge til og bygge på den 'sounden' vi allerede har». Nick sa også at sangene på albumet er deres dagbøker, i sangformat, som handler om alt de har gått gjennom, i tillegg til personlige hendelser som de får inspirasjon fra.
11. mars annonserte også bandet at en verdensturné ville starte i midten av 2009. «The Wonder Girls», et Koreansk jenteband, var med som oppvarmingsband, i tillegg til deres gode venner i bandet «Honor Society». «Lines, Vines and Trying Times» ble gitt ut, men fra før av var det allerede gitt ut to singler, «Paranoid» og «Fly With Me». Albumet ble deres andre album som nummer 1 på hitlistene i USA.
31. desember 2012 ble sangen "Dance Until Tomorrow" lekket ut. Brødrene avslørte på livechaten sin senere i 2012 at de opprinnelig skrev sangen til albumet "Lines, Vines And Trying Times", men den ble ikke med på albumet.


== Eksterne lenker ==
(en) Lines, Vines and Trying Times på Discogs 
(en) Lines, Vines and Trying Times på MusicBrainz 
(en) Lines, Vines and Trying Times på AllMusic
Music from The 3D Concert Experience

Music from The 3D Concert Experience er et konsertalbum med Jonas Brothers, utgitt den 23. februar 2009. Albumet lå 1 uke på VG-lista og endte med 8.-plass som beste plassering.


== Sporliste ==
«That's Just the Way We Roll»
«Hold On»
«BB Good»
«Video Girl»
«This Is Me» med Demi Lovato
«Hello Beautiful»
«Pushin' Me Away»
«Should've Said No» med Taylor Swift
«I'm Gonna Getcha Good»
«S.O.S.»
«Burnin' Up»
«Live to Party»
«Love is On It's Way»


== Eksterne lenker ==
(en) Music from The 3D Concert Experience på MusicBrainz 
(en) Music from The 3D Concert Experience på Discogs
A Little Bit Longer

A Little Bit Longer er et musikkalbum med Jonas Brothers, utgitt den 1. september 2008. Albumet lå 6 uker på VG-lista og endte med 27.-plass som beste plassering.


== Sporliste ==
«BB Good»
«Burnin' Up»
«Shelf»
«One Man Show»
«Lovebug»
«Tonight»
«Can't Have You»
«Video Girl»
«Pushin' Me Away»
«Sorry»
«Got Me Going Crazy»
«A Little Bit Longer»
«When You Look Me in the Eyes»


== Fakta ==
«A Little Bit Longer» ble sluppet 12. august 2008 i USA. Det er deres tredje studioalbum. 24. juni 2008 annonserte iTunes at de ville slippe fire sanger fra albumet, en sang hver andre uke. Sangene som ble sluppet var «Burnin' Up», «Pushin' Me Away», «Tonight» og «A Little Bit Longer». Alle sangene nådde 1.-plass over flest ganger nedlstet. 


== Eksterne lenker ==
(en) A Little Bit Longer på Discogs 
(en) A Little Bit Longer på MusicBrainz 
(en) A Little Bit Longer på AllMusic 
(en) A Little Bit Longer på Discogs
Camp Rock (album)

Camp Rock er et musikkalbum med flere artister og skuespillere som deltok i filmen Camp Rock. Albumet ble utgitt den 24. september 2008.


== Sporliste ==
Camp Rock: «We Rock»
Jonas Brothers: «Play My Music»
Joe Jonas: «Gotta Find You»
Jordan Francis: «Start the Party»
Demi Lovato: «Who Will i Be»
Demi Lovato og Joe Jonas: «This is Me»
Jordan Francis og Roshon Fegan: «Hasta la vista»
Renee Sandstrom: «Here i Am»
Meaghan Jette Martin: «Too Cool»
Demi Lovato, Aaryn Doyle og Meaghan Jette Martin: «Our Time is Here»
Meaghan Jette Martin: «2 Stars»
Aaryn Doyle: «What It Takes»


== Eksterne lenker ==
(en) Offisielt nettsted 
(en) Camp Rock på Discogs 
(en) Camp Rock på MusicBrainz
It’s About Time

It's About Time er et musikkalbum med Jonas Brothers, utgitt den 8. august 2006. Dette er bandets første plateutgivelse.


== Sporliste ==
«What I Go to School for»
«Time for Me to fly»
«Year 3000»
«One Day at a Time»
«6 Minutes»
«Mandy»
«You Just Don't Know It»
«I Am What I Am»
«Underdog»
«7:05»
«Please Be Mine»


== Eksterne lenker ==
(en) It's About Time på Discogs 
(en) It's About Time på MusicBrainz 
(en) It's About Time på AllMusic
Enøyd

Enøyd er et musikkalbum med Ym:stammen, utgitt i 1992.


== Sporliste ==
«Den hengte yngling»
«(Nå ryker) maskene (snart)»
«Gråskjegg»
«Langobardene»
«Menneskene på broene»
«Overkjørt av hjul og vogn»
«Skjold»
«Overvintr»
«Enøyd»
«Soldansen»


== Eksterne lenker ==

(en) Enøyd på Discogs 
(en) Enøyd på Discogs
Prinsesse Gullhår og de tre omreisende trubadurer (album)

Prinsesse Gullhår og de tre omreisende trubadurer er et musikkalbum med Travellin' Strawberries, utgitt i 1997. Dette er trioens hittil siste plateutgivelse.


== Sporliste ==
«Hei hå!»
«Vodka e' dispril»
«Ode til Trondhjem»
«Alt er bare deilig»
«Alltid vil jeg elske deg»
«Nok er nok»
«Krisevise»
«Hvem – hva – hvor?»
«On the Banks of Loch Lomond»
«Gapestokk»
«Endelig fri»
«The Witch» (instrumental)
«Miste venn»
«Stamp stamp»
«Vodka e' dispril» (400 år senere)


== Eksterne lenker ==

(en) Prinsesse Gullhår og de tre omreisende trubadurer (album) på Discogs
Bill Drews

Wilhelm Arnold Drews (født 11. februar 1870, død 17. februar 1938), kjent som Bill Drews, var en tysk jurist og administrator. Drews var skaperen av den prøyssiske administrative loven for politiet av 1931, som ble modellen for alle tyske politilover.
Drews studerte jus i Göttingen, hvor han var medlem av studentforeningen Corps Bremensia Göttingen. Fra 1902 til 1905 satt han i Landrat til den prøyssiske Landkreis Oschersleben, før han begynte i det prøyssiske innenriksdepartementet.
Han var prøyssisk innenriksminister fra 1917 til 1918. I 1919 var han ansvarlig for å reformere den offentlige administrasjonen i den nydannede Fristaten Preussen, og sørget for skapelsen av det rigid organiserte statspolitiet som et supplement til de ukoordinerte, lokale politistyrker.
Drews ble president for den prøyssiske administrative høyesterett i 1921. I 1927 utga han læreboken  Preußisches Polizeirecht i politiadministrasjon. Under hans presidentskap, opprettholdt retten stort sett prinsippet om rettsstaten etter NSDAPs maktovertagelse, selv om det innebar en betydelig utvidelse av politiets rettigheter. Frem til sin død i 1938 var Drews gjenstand for gjentatte angrep fra nasjonalsosialistiske lovgivere, som arbeidet for å innføre førerprinsippet i den offentlige administrasjonen.


== Bibliografi ==
Grundzüge der Verwaltungsreform, Berlin: Carl Heymanns Verlag, 1919
Preußisches Polizeirecht (1927)
NOU 2011: 14, Inkluderingsutvalget

Inkluderingsutvalget er et utvalg nedsatt i statsråd 30. april 2010. Utvalget som skal levere en norsk offentlig utredning (NOU) om integrerings-og inkluderingspolitikken i Norge til statsråd Audun Lysbakken i juni 2011. 
Utvalget består av 17 medlemmer og har et sekretariat på seks personer administrativt underlagt Barne-, likestillings- og inkluderingsdepartementet. 
Utvalgets mandat    er å gjennom sitt arbeid løfte fram utfordringer og muligheter i et flerkulturelt Norge, og med bakgrunn i dette foreslå tiltak i inkluderings- og integreringspolitikken. Mandatet sier også at utvalget skal ta utgangspunkt i foreliggende forskning og kunnskap på feltet, og drive aktivt dialogarbeid i forbindelse med oppgaven.Utvalget ledes av Osmund Kaldheim, rådmann i Drammen kommune. 
Utvalgets øvrige medlemmer er: 

Marco Elsafadi, leder stiftelsen New Page, basketballspiller
Solfrid Berntsen, styremedlem i OBOS
Rita Abrahamsen, formann i Det mosaiske trossamfunn i Trondheim
Inés Hardoy, forsker II ved Institutt for samfunnsforskning
Knut Kjeldstadli, professor ved Universitetet i Oslo
Toril Sundal Leirset, rektor sjefsgården Voksenopplæringssenter, Levanger
Jill Loga, forsker ved Rokkansenteret, Universitetet i Bergen
Julia Maliszewska, ombud for polske arbeidere i Oslo Bygningsarbeiderforening
Norvald Mo, rådgiver i Fellesforbundet, leder i Oslo Idrettskrets
Obiajulu Odu, Senioringeniør-IT ved Universitetet i Tromsø
Ambreen Perveez, leder for muslimske kvinnelige akademikere
Asle Toje, utenrikspolitisk forsker
Dhayalan Velauthapillai, førsteamanuensis, Høgskolen i Bergen
Thomas Wanjihi, leder og talsperson for INLO
Henriette Sinding Aasen, professor ved det juridiske fakultet, Universitetet i Bergen
Ragnhild Aashaug, varaordfører i Tolga


== Kritikk ==
Udemokratisk sammensetning
Inkluderingsutvalget ble kritisert for å være ekskluderende og urepresentativ av både innvandrereorganisasjoner og regjeringsoppnevnt og Kontaktutvalget mellom innvandrerbefolkningen og myndighetene (KIM), som er et regjeringsoppnevnt utvalg som gir råd til myndighetene i minoritetsspørsmål.Manglende eller feil informasjon
Inkluderingsutvalget ble også kritisert for å ikke ta stilling til kriminalitet blant innvandrere i rapporten tiltross for at i inkluderingsutvalgets mandat heter det blant annet at «utvalget skal gjennom sitt arbeid løfte fram utfordringer og muligheter i et flerkulturelt Norge, og med bakgrunn i dette foreslå tiltak i inkluderings- og integreringspolitikken».Utroverdighet
Det ble også reist kritikk mot at enkelte medlemmer i Inkluderingsutvalget brukte rapporten til å legge til lenker til offentlig og private prosjekter de er ansatt i for å markedsføre disse prosjekter.


== Referanser ==


== Eksterne lenker ==
Offisielt nettsted 
Offisielt nettsted
Facebookside
Twitterside
Ibrahim

For mannsnavnet, se Ibrahim (navn).Ibrahim (arabisk: إِبْرَاهِيم – ʾIbrāhīm) anses av muslimer som en betydningsfull profet på bakgrunn av hans gjenoppbygning av Kaba i Mekka (hvor han etterlot seg fotspor som kan sees den dag idag), og ettersom han var far til Ismail, som regnes som arabernes stamfar. 
I jødedommen og kristendommen kalles den samme personen for Abraham. Disse religionene kalles derfor for abrahamittiske religioner.
I muslimsk tro oppfylte Ibrahim alle de bud og prøvelser som Gud satt ham på prøve gjennom hans liv. Som et resultat av hans fast tro lovte Gud ham at han skulle bli leder for nasjoner i verden. Ibrahim utgjør, i muslimsk tro, legemliggjørelsen av den perfekte muslim og Koranen nevner ham som et forebilde for menneskeheten. I denne forstand har Ibrahim blitt beskrevet som å representere «opphavlige menneske i universet overgitt til Den guddommelige virkelighet, før dens fragmentering i religioner som ble adskilt fra hverandre i ulikheter i form.» Den islamske helligdagen Id al-adha er feiret i minnet av Ibrahims mot, og muslimer gjøre pilegrimsreiser for å gi sin hyllest til Kaba som Ibrahim hadde satt opp.Hans familie, inkludert sønnen Ismail, bistod oppbygging av bostedene rundt Mekka, som senere skulle være stedet hvor islams siste profet Muhammed ble født. Ibrahim og Ismail ansees for å være de som gjenoppbygde Kaba-helligdommen i Mekka, og at Ibrahim etterlot seg sine fotavtrykk der. Ibrahim er den første profet som omtalte de troende som muslimer, som betyr «de som underkaster seg Allah».


== Ofringen av sønnen ==
Islam har en fortelling som tilsvarer den i Det gamle testamente om hvordan Abraham er villig til ofre Isak: Allah ga Ibrahim beskjed om å ofre sin sønn Ismail til Allah. Ibrahim spør sønnen om råd, og blir anbefalt å følge Guds befaling. Dette skjer i henhold til muslimsk tro på stedet Mina utenfor Mekka. Ibrahim blir fristet av djevelen til å ikke adlyde Gud, men han jager vekk djevelen ved å kaste steiner etter ham. Da Ibrahim var villig til å slakte sønnen, stanset Allah Ibrahims hånd, Ibrahim slapp likevel å ofre sønnen, for da var testen bestått. Gud sendte et dyr til Ibrahim og sønnen for å tjene som offer i stedet for Ismail. Flere av ritualene under Hajj imiterer disse hendelsene.


== Kaba og byen Mekka ==
Da Ismail var liten, bare et par måneder gammel, tok Ibrahim med kona og Ismail til et øde tørt sted som siden ble kjent som Mekka. Det var ordre fra Gud at han måtte dra derfra og la familien være igjen alene. Ibrahim ba til Gud om at Gud måtte passe på familien i hans fravær. Senere på dagen da bare lille Ismail og moren var helt alene i det ødemarken, ble Ismail veldig tørst. Han satt alene på bakken og grein og sparket i bakken. I det samme øyeblikket ble bønnen til Ibrahim oppfylt og det kom vann opp av bakken der lille Ismail hadde stått. Etter hvert kom det karavaner som lette etter steder med vann. De slo seg ned og hjalp Ismail og moren med og overleve. Det ble bygget hus og dyrket opp markene. Da Ibrahim kom tilbake fikk han i oppgave av Gud om lage Kaba. Den dag i dag renner det fortsatt vann opp av det stedet der Ismail hadde slått på.


== Referanser ==
Qiongzhoustredet

Qiongzhoustredet (forenklet kinesisk: 琼州海峡, tradisjonell kinesisk: 瓊州海峽), også kalt Hainanstredet, er farvannet som adskiller Leizhouhalvøya i Guangdong i det sørlige Kina fra nordenden av øya Hainan mot syd. Stredet, som er inntil 30 km bredt, forbinder Tonkinbukten mot vest med Sør-Kina-havet. Gjennomsnittlig dybde er på 44 meter.Det er planlagt en broforbindelse til 20 milliarder yuan ($2.9 milliarder USD) over stredet. Anleggsarbeidet ventes påbegynt i 2012. Broen ventes å få plass til både biler og jernbaneforbindelse, og får en lengde på 26.3 kilometer, og ventes ferdigbygget i 2020.


== Referanser ==
Eriks gate (Larvik)

Eriks gate er ei gate i Larvik. Den strekker seg fra Haralds gate til Byskogveien ovenfor Håkons gate.


== Bygning ==


== Kilder ==
Nyhus, Per (1999). Larvik A–Å. Larvik: Østlands-Posten. s. 113.  [Digitalutgave på nb.no ved Nasjonalbiblioteket.]
Penetrans

Penetrans (manifestasjonshyppighet) er et begrep som brukes i genetikk. Det angir hvor stor andel av individene med en bestemt genotype som viser en aktuell fenotype. Dersom ikke alle med en genotype manifesterer den tilsvarende fenotypen, sier man at genet har ufullstendig penetrans. Dersom alle med aktuell genotype manifesterer genotypen, sier man at genet har fullstendig penetrans.Begrepet brukes for eksempel ved sykdom. Hemokromatose har ufullstendig penetrans fordi mange med genene for sykdommen ikke vil utvikle den. Cystisk fibrose har fullstendig penetrans fordi alle med genotypen får sykdommen.


== Referanser ==
Changzhou Dao

Changzhou Dao (forenklet kinesisk: 长洲岛, tradisjonell kinesisk: 長洲島, pinyin: Chángzhōu Dǎo) er en øy i bydistriktet Huangpu ved munningen av Perlefloden øst i den subprovinsielle by Guangzhou. Den er på om lag  11,5 kvadratkilometer, hvorav landarealet utgjør 8,5 kvadratkilometer. Øya er et turistmål fremfor alt fordi det historiske Whampoa-militærakademiet ligger her. Denne militære skolen ble etablert av dr. Sun Yat-sen.


== Referanser ==


== Eksterne lenker ==
(en) Changzhou Island – kategori av bilder, video eller lyd på Commons
The Bliss Song

«The Bliss Song» er en låt fra Tone Damli Aaberges debutsingle fra albumet Bliss. Låten er skrevet av Martin Sjølie. Sangen var den mest spilte på norsk radio i to måneder.


== Referanser ==
Shenzhen Bao’an internasjonale lufthavn

Shenzhen Bao'an internasjonale lufthavn (IATA: SZX, ICAO: ZGSZ) (forenklet kinesisk: 深圳宝安国际机场; tradisjonell kinesisk: 深圳寶安國際機場; pinyin: Shēnzhèn Bǎo'ān Guójì Jīchǎng; tidligere kalt Shenzhen Huangtian lufthavn) ligger nær landsbyene Huangtian og Fuyong i bydistriktet Bao'an i storbyen Shenzhen i provinsen Guangdong i Folkerepublikken Kina. Den er 32 km fra Shenzhens sentrum i bydistriktet Luohu.
Den ble åpnet 12. oktober 1991. Flyplassområdets areal er på 10,8 km² og rullebanen er 3400 m lang og 45 m bred. 
Lufthavnen er hovedbasen for Shenzhen Airlines og Jade Cargo International, og en fokusflyplass for China Southern Airlines. Den er også regional cargobase for Asia-Stillehavet for UPS Airlines. 
Flyplassen gjennomgår for tiden en større utvidelse med en ny terminalbygning og en ekstra rullebane. I 2012 vil den være en av de tre viktigste lufthavner i Sørkina, ved siden av Hongkong internasjonale lufthavn og Guangzhou Baiyun internasjonale lufthavn.


== Eksterne lenker ==
Offisielt nettsted 
(en) Shenzhen Bao'an International Airport – kategori av bilder, video eller lyd på Commons
Shenzhen Airlines

Shenzhen Airlines (kinesisk: 深圳航空) er et kinesisk flyselskap med hjemmebase på Shenzhen Bao'an internasjonale lufthavn i storbyen Shenzhen i Folkerepublikken Kina.
Det ble grunnlagt i oktober 1992, og de første flyvningene tok til den 13. september 1993. Det er kjent for billigflyvninger. Det flyr både innenriks og utenriks.


== Eksterne lenker ==
Offisielt nettsted 
(en) Shenzhen Airlines – kategori av bilder, video eller lyd på Commons 
(en) Shenzhen Airlines – galleri av bilder, video eller lyd på Commons 
Shenzhen Airlines
Waibaidubroen

Waibaidubroen i Shanghai (kinesisk: 外白渡桥; pinyin: Wàibáidù Qiáo), kalt The Garden Bridge på engelsk, er den første bro bygget utelukkende av stål i Kina. Den er den fjerde broen på det sted den ligger; den første ble bygget i 1856. Broen spenner over Suzhouelven rett ved der den tømmer seg i Huangpuelven. Den ligger ved The Bund, og forbinder bydistriktene Huangpu og Hongkou.
Den nåværende broen ble åpnet 20. januar 1908. I 1994 ble den vernet av Shanghais byregjering. 


== Litteratur ==
Frank Dikötter: Exotic Commodities: Modern Objects and Everyday Life in China, Columbia University Press, 2007
Chen Yuyi

Chen Yuyi (kinesisk: 陳與義, født 1090 i Luoyang i Kina, død 1138; Wade-Giles: Ch'en Yü-i) var en kinesisk dikter under Song-dynastiet. Han anses som en av de fremste av tidens diktere innen sjangeren shi.
Chen Yuyi stammet fra en embedsmannsfamilie. Han tok den keiserlige embedsmannseksamen i 1113 og innehadde en rekke lavere embeder før han flyttet til hovedstaden. Etter at det nordlige Kina ble invadert av det ikke-kinesiske Jin-dynastiet i 1126 måtte han flykte, og hans diktning ble mye mer intens og følelsesladet, og klagende over tapet av Nordkina. Det er hans diktning fra denne tiden som har gjort ham mest kjent. Han gikk tilbake til hofftjeneste i Song-herskernes nye hoff i Hangzhou i 1131.


== Referanser ==


== Litteratur ==
James Hargett: The Poetry of Chen Yuyi, 1090-1139, doktoravhandling, Indiana University, 1982
David McCraw: The Poetry of Chen Yuyi, doktoravhandling, Stanford University, 1986
Wang Changling

Wang Changling (kinesisk: 王昌龄, pinyin: Wáng Chānglíng, født 698 i Taiyuan? i Shanxi i Kina, død 756) var en sentral dikter under Tang-dynastiet. Det er noe uenighet om hans fødested – Taiyuan der det som oppgis av forfatterne av Tre hundre Tang-dikt, men andre kilder hevder at han stammet fra  Jiangning nær det moderne Nanjing. 
Etter å ha tatt jinshi-eksamen ble han embedsmann som sekretær, og senere innehadde han en rekke andre keiserlige embeder, blant annet i fylket Sishui (汜水尉) i det som nå er provinsen Henan. Mot slutten av sitt liv ble han utnevnt til minister for Jiangning fylke. Han var også lege.
Han er best kjent for sine dikt som beskriver militære slag i grensetraktene i det vestlige Kina.
Han døde under An Lushan-opprøret.


== Referanser ==


== Litteratur ==
Rexroth, Kenneth (1970). Love and the Turning Year: One Hundred More Poems from the Chinese. New York: New Directions.
Wu, John C. H. (1972). The Four Seasons of Tang Poetry. Rutland, Vermont: Charles E.Tuttle. ISBN 978-0-8048-0197-3
Wenhuibao

Wenhuibao (kinesisk: 文汇报; pinyin: Wén Huì Bào) er en kinesisk avis i Shanghai.
Wenhuibao ble grunnlagt i 1938 av venstreorienterte intellektuelle rundt forfatteren og journalisten Ke Ling. Under de påfølgende år ble den to ganger innstilt av myndighetene på grunn av sin venstreorienterte kurs.
I begynnelsen av 1956 ble avisen tvunget til å flytte til Beijing, og der fikk den det nye navnet Jiaoshibao (læreravisen). Men som en følge av hundre-blomster-kampanjen kunne den i 1956 gjenoppta sin drift i Shanghai. Under sin utgiver Xu Zhucheng ble Wenhuibao en av de aviser som klarest utøvde kritikk, og den ble derfor ikke lenge etterpå utsatt for angrep fra Mao Zedong.
I 1960-årene kom Wenhuibao under kontroll av Jiang Qings og Zhang Chunqiao, og det var gjennom denne avisen at de gikk til angrep på historikeren Wu Han. Den artikkel i avisen som gikk til angrep på Wu Hans drama «Hai Rui avsettes fra embedet» var et av startskuddene for kulturrevolusjonen. Den 4. januar 1967 ble avisen overtatt av enheter fra rødegardistene.
I 1980-årene gjenutkom Wenhuibao og vokste til en populær avis med et opplag på hele 1,8 millioner. 


== Eksterne lenker ==
(zh-Hans) Offisielt nettsted 
(en) Wenhui Bao – kategori av bilder, video eller lyd på Commons
Underarmsbrudd

Underarmsbrudd er brudd i skaftet av et eller begge benene i underarmen: Radius og ulna. Hos barn forekommer underarmsbrudd etter fall fra tre eller lekestativ, hos voksne skyldes bruddene ofte traume med høy energi.
Det hyppigst forekommende bruddet blant mennesker er også i radius, men sorteres som et håndleddsbrudd.


== Referanser ==